กฎกระทรวง ฉบับที่ 2 (พ.ศ.2514) ออกตามความในพระราชบัญญัติควบคุมแร่ดีบุก พ.ศ.2514
กฎกระทรวง
กฎกระทรวง
ฉบับที่
2 (พ.ศ. 2514)
ออกตามความในพระราชบัญญัติควบคุมแร่ดีบุก
พ.ศ.
2514
------------------

 อาศัยอำนาจตามความในมาตรา
5 และมาตรา 24 แห่งพระราชบัญญัติควบคุม
แร่ดีบุก พ.ศ.2514
รัฐมนตรีว่าการกระทรวงพัฒนาการแห่งชาติออกกฎกระทรวงไว้ ดังต่อไปนี้
 ข้อ
1
ให้เรียกเก็บเงินแทนแร่เพื่อส่งเข้ามูลภัณฑ์กันชนระหว่างประเทศเป็นเงินบาท 
ตามอัตราดังนี้
 (1)
สินแร่ดีบุก น้ำหนักหนึ่งหาบหลวงต่อหนึ่งร้อยบาท
 (2)
โลหะดีบุก น้ำหนักหนึ่งหาบหลวงต่อหนึ่งร้อยห้าสิบบาท
 น้ำหนักเกินครึ่งหาบหลวงให้ถือเป็นหนึ่งหาบหลวง
ถ้าต่ำกว่าครึ่งหาบหลวง
ให้ถือเป็นครึ่งหาบหลวง
 ข้อ
2
หลักเกณฑ์การเรียกเก็บเงินแทนแร่เพื่อส่งเข้ามูลภัณฑ์กันชนให้ปฏิบัติดังนี้
 (1)
ให้เรียกเก็บเงินแทนแร่เพื่อส่งเข้ามูลภัณฑ์กันชนเมื่อออกใบอนุญาตขนแร่
เพียงเท่าจำนวนเงินที่ต้องส่งเข้ามูลภัณฑ์กันชน
เว้นแต่ผู้ทำเหมืองหรือผู้ซื้อแร่ซึ่งมิได้ซื้อแร่จากผู้ทำ
เหมืองขออนุญาตขอผัดการส่งเงินเข้ามูลภัณฑ์กันชนไว้จนกว่าจะแต่งแร่หรือประกอบโลหกรรม
แล้วเสร็จ
โดยวางเงินประกันไว้ตามจำนวนที่ทรัพยากรธรณีประจำท้องที่กำหนด
 (2)
ให้เรียกเก็บเงินแทนแร่เพื่อส่งเข้ามูลภัณฑ์กันชนสำหรับแร่ดีบุกรายที่
กรมทรัพยากรธรณีออกหนังสือสำคัญรับรองว่า
มีเนื้อดีบุกไม่เกินห้าสิบส่วนในร้อยส่วน หรือไม่เกิน
สามสิบห้าส่วนในร้อยส่วนเพียงเท่าจำนวนที่ได้ทราบจากผลวิเคราะห์
 (3)
ในกรณีที่รัฐบาลเป็นผู้ส่งเงินเข้ามูลภัณฑ์กันชนแทนผู้ทำเหมืองหรือผู้ซื้อแร่
ซึ่งมิได้ซื้อแร่จากผู้ทำเหมืองไปก่อน
ผู้ทำเหมืองหรือผู้ซื้อแร่ซึ่งมิได้ซื้อแร่จากผู้ทำเหมืองจะต้องวางเงิน
เท่าจำนวนที่จะต้องส่งเข้ามูลภัณฑ์กันชนต่อทรัพยากรธรณีประจำท้องที่พร้อมกับการยื่นคำขอรับ
ใบอนุญาตขนแร่
 (4)
ในกรณีที่มีการกู้ยืนเงินจากธนาคารเพื่อส่งเข้ามูลภัณฑ์กันชนไปก่อน ผู้ทำ
เหมืองหรือผู้ซื้อแร่ซึ่งมิได้ซื้อแร่จากผู้ทำเหมืองจะต้องวางเงินเท่าจำนวนที่จะต้องส่งเข้ามูลภัณฑ์กันชน
ต่อธนาคารตามที่กรมทรัพยากรธรณีจะได้ประกาศให้ทราบแต่ผู้ทำเหมืองหรือผู้ซื้อแร่ซึ่งมิได้ซื้อแร่
จากผู้ทำเหมืองจะวางเงินต่อสาขาธนาคารในท้องที่หนึ่ง
เพื่อนำหลักฐานไปแสดงต่อทรัพยากรธรณี
จังหวัดต่างท้องที่ก็ให้ทำได้
แต่ต้องไม่นอกเหนือจากธนาคารที่กรมทรัพยากรธรณีประกาศไว้
 (5)
ให้ผู้ทำเหมืองหรือผู้ซื้อแร่ซึ่งมิได้ซื้อแร่จากผู้ทำเหมืองนำใบรับฝากเงินจาก
ธนาคารในการวางเงินส่งเข้ามูลภัณฑ์กันชนไปส่งมอบต่อทรัพยากรธรณีประจำท้องที่พร้อมกับการ
ยื่นคำขอรับใบอนุญาตขนแร่

 ให้ไว้
ณ วันที่ 21 กรกฎาคม พ.ศ. 2514
  พจน์ สารสิน
 
รัฐมนตรีว่าการกระทรวงพัฒนาการแห่งชาติ

+--------------------------------------------------------------------------------------------------------------------+
หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา 24 แห่งพระราชบัญญัติ
ควบคุมแร่ดีบุก พ.ศ.2514
กำหนดว่าอัตราและหลักเกณฑ์การเรียกเก็บเงินแทนแร่เพื่อส่งเข้ามูลภัณฑ์
กันชนระหว่างประเทศให้เป็นไปตามที่กำหนดในกฎกระทรวง
จึงจำเป็นต้องออกกฎกระทรวงฉบับนี้

[รก.2514/82/448 - 03/08/2514]